
Ehitusloa ja kirjaliku nõusoleku väljastamine
või väljastamisest keeldumine (Kähriku tn 136)
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Kähriku tn 136 kinnistu omanikult ehitusloa taotlus aiamaja laiendamiseks ning kirjaliku nõusoleku taotlus majandushoone rekonstrueerimiseks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „väline tulekustutusvesi on tagada veehoidlast (koos veevõtu kohtadega) vastavalt ettenähtud Ogonjok AÜ üldplaneeringuga“. Situatsiooniskeem, kus on näidatud planeeritud tuletõrje veevõtukoht on ehitusprojekti koosseisu lisamata. 

Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Vastavalt Narva Linnavalitsuse 18.02.1998 korraldusele nr 236-k „AÜ Ogonjok piiride ja pindala kinnitamine“ Kähriku tn 136 kinnistu kuulub täpsustatud AÜ Ogonjok üldpindala koosseisu.

Ehitusloa menetluse käigus selgus, et tule kustutamiseks veevõtu võimalus AÜ-s Ogonjok puudub.   
AÜ Ogonjok on asutatud eelmise sajandi 80-ndate aastate alguses, umbes 30 aasta jooksul on AÜ Ogonjok territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Ogonjok territooriumil on 162 aiandusmaatükki. 

Tulenevalt ülaltoodust võib Kähriku tn 136 aiamaja laiendamise ja majandushoone rekonstrueerimises ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punkti 5 nõuetele ning ehitusseaduse § 24 lõike 1 punkti 1 ja § 16 lõike 4 punkti 1 alusel keelduda ehitusloa ja kirjalike nõusolekute väljastamisest. 
Kähriku tn 136 aiamaja laiendamise ja majandushoone rekonstrueerimise ehitusprojekti raames tuletõrje veevõtukoha aastaringse kasutamise probleemi lahendada ei ole võimalik, kuna olemasoleva puurkaevu korraldamine vastavalt tuletõrje veevõtukohale esitatavate nõudmistele ei ole Kähriku tn 136 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa väljastamisest ja kirjaliku nõusoleku andmisest ning ehitusloa väljastamisest ja kirjaliku nõusoleku andmisest keeldumine) üks.
2.    ÕIGUSLIKUD ALUSED

2.1. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik  omavalitsus.
2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                  

2.5. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.
3.    OTSUS

3.1  Väljastada ehitusluba Kähriku tn 136 kinnistule aiamaja laiendamiseks;

3.2. Anda kirjalik nõusolek Kähriku tn 136 kinnistule majandushoone rekonstrueerimiseks.

3.   ALTERNATIIVOTSUS

Keelduda ehitusloa väljastamisest ja kirjaliku nõusoleku andmisest Kähriku tn 136 kinnistul aiamaja laiendamiseks ja majandushoone rekonstrueerimiseks.

4.    RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

